บลจ.กสิกรไทย คาดอสังหาฯ โลก วิ่งรับศก.ฟื้น
กสิกรไทย จับตาอสังหาฯ ทั่วโลก คาดกลับมาน่าสนใจอีกครั้ง พร้อมปันผล 4 กองทุนต่างประเทศ
12 ก.พ. 2558

กสิกรไทย จับตาอสังหาฯ ทั่วโลก คาดกลับมาน่าสนใจอีกครั้ง พร้อมปันผล 4 กองทุนต่างประเทศ
นายนาวิน อินทรสมบัติ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า อสังหาริมทรัพย์ทั่วโลกกลับมาน่าสนใจอีกครั้ง เพราะคาดว่าจะปรับตัวดีขึ้นสอดรับกับการฟื้นตัวของตลาดโลก
"เมื่อไตรมาสสุดท้ายของปีที่ผ่านมา มีการปรับตัวขึ้นค่อนข้างมากโดย เฉพาะ US REIT เนื่องจากนักลงทุนเริ่มหันความสนใจจากหุ้นสหรัฐฯ มายัง REIT มากขึ้น จากการที่ราคาน้ำมันอยู่ในระดับต่ำ และกดดันหุ้นในภาพรวม ทำให้หุ้นในกลุ่มอสังหาฯ กลับมามีความน่าสนใจมากขึ้น" นายนาวิน กล่าว
ทั้งนี้ บลจ.กสิกรไทย เตรียมจ่ายเงินปันผลกองทุนเค โกลบอล พร็อพเพอร์ตี้ หุ้นทุน ในอัตรา 0.25 บาทต่อหน่วย ให้กับผู้ถือหน่วยที่มีรายชื่ออยู่ในสมุดทะเบียน ณ เวลา 8.00 น. ของวันที่ 2 ก.พ. และมีกำหนดจ่ายปันผลวันที่ 13 ก.พ. พร้อมกับกองทุนต่างประเทศอีก 3 กองทุน ได้แก่
กองทุนเค ยูโรเปียน หุ้นทุน อัตรา 0.25 บาทต่อหน่วย กองทุนเค ยูเอสเอ หุ้นทุน อัตรา 0.25 บาทต่อหน่วย และกองทุนเปิดเค อินเดีย หุ้นทุน ในอัตรา 0.25 บาทต่อหน่วย